Davlat o‘rmon fondi uchastkalarini ijaraga berish tartibi to‘g‘risidagi nizomga o‘zgartirish va qo‘shimchalar kiritish haqida

“Qishloq xo‘jaligi uchun mo‘ljallangan yerlardan va o‘rmon fondi yerlaridan foydalanish samaradorligini oshirish maqsadida O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” 2020-yil 29-sentabrdagi O‘RQ-639-son O‘zbekiston Respublikasi Qonuniga muvofiq Vazirlar Mahkamasi qaror qiladi:
 1. Vazirlar Mahkamasining 2019-yil 13-dekabrdagi 993-son qarori bilan tasdiqlangan Davlat o‘rmon fondi uchastkalarini ijaraga berish tartibi to‘g‘risidagi nizomga ilovaga muvofiq o‘zgartirish va qo‘shimchalar kiritilsin.
 2. O‘zbekiston Respublikasi O‘rmon xo‘jaligi davlat qo‘mitasi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining agrar va oziq-ovqat sohalarini rivojlantirish masalalari bo‘yicha o‘rinbosari Sh.M. G‘aniyev va O‘zbekiston Respublikasi O‘rmon xo‘jaligi davlat qo‘mitasi raisi N.J. Bakirov zimmasiga yuklansin.
 1. 4-bandda:
 a) ikkinchi xatboshiga “(keyingi o‘rinlarda parvarishlangan o‘rmonlar deb ataladi)” so‘zlaridan keyin “hamda o‘rmon fondining foydalanilmayotgan yerlarini” so‘zlari qo‘shilsin;
 quyidagi mazmundagi xatboshi qo‘shilsin:
 b) “O‘rmon fondining foydalanilmayotgan yerlari jismoniy va yuridik shaxslarga investitsiya shartnomasi yoki davlat-xususiy sheriklik asosida uch yildan kam bo‘lmagan va qirq to‘qqiz yildan oshmaydigan muddatga ijaraga berilishi mumkin”.
 2. 7-banddagi “ilovadagi” so‘zi “ushbu Nizomga 1-ilovadagi” so‘zlari bilan almashtirilsin.
 3. 27-band quyidagi tahrirda bayon qilinsin:
 “Ijara shartnomalari ushbu Nizomga 2-ilovaga muvofiq namunaviy shartnoma asosida rasmiylashtiriladi”.
 4. 37-band quyidagi tahrirda bayon qilinsin:
 “37. Ijara to‘lovining stavkasi o‘rmon fondi uchastkasining bir gektari uchun bir yilga bazaviy hisoblash miqdorining o‘n baravari miqdorida hisoblanadi.
 O‘rmon fondi uchastkasining yer toifasidan va joylashish zonasidan kelib chiqib ijara to‘lovi stavkasini (ijara to‘lovining tayanch stavkasini) hisoblab chiqish quyidagi tarzda aniqlanadi:
 Ts=Es*Ki*Kl, bunda:
 Ts — bir yilga bir gektar uchun ijara to‘lovining stavkasi;
 Es — bir yilga bir gektar uchun stavka;
 Ki — ijara shakli;
 Kl — likvidligi 1 ga teng.
 O‘rmon fondi uchastkasining yer toifasi va joylashish zonasidan kelib chiqib ijara shakllariga qo‘llaniladigan koeffitsentlar:
 a) o‘rmon barpo etish uchun:
 foydalaniladigan cho‘l zonasiga — 1,25, tog‘ zonasiga — 1,5, vodiy va to‘qay zonasiga — 2;
 foydalanilmaydigan cho‘l zonasiga — 0,25, tog‘ zonasiga — 0,5, vodiy va to‘qay zonasiga — 0,75;
 b) qishloq xo‘jaligi ekinlari ekish uchun:
 foydalaniladigan cho‘l, tog‘, vodiy va to‘qay zonasiga — 2;
 foydalanilmaydigan cho‘l, tog‘, vodiy va to‘qay zonasiga — 0,75;
 v) mevali bog‘lar barpo etish uchun:
 foydalaniladigan cho‘l zonasiga — 1,5, tog‘, vodiy va to‘qay zonasiga — 2;
 foydalanilmaydigan cho‘l, tog‘, vodiy va to‘qay zonasiga — 1;
 g) yong‘oq mevali bog‘lar uchun:
 foydalaniladigan cho‘l va tog‘ zonasiga — 1,5, vodiy va to‘qay zonasiga — 2;
 foydalanilmaydigan cho‘l, tog‘, vodiy va to‘qay zonasiga — 1;
 d) ko‘chat yetishtirish uchun:
 foydalaniladigan cho‘l, tog‘, vodiy va to‘qay zonasiga — 3;
 foydalanilmaydigan cho‘l, tog‘, vodiy va to‘qay zonasiga — 1,5;
 e) limonariy va issiqxonalar tashkil etish uchun:
 foydalaniladigan cho‘l zonasiga — 2,5, tog‘, vodiy va to‘qay zonasiga — 3;
 foydalanilmaydigan cho‘l, tog‘, vodiy va to‘qay zonasiga — 2;
 j) yaylov va pichanzorlar uchun:
 foydalaniladigan cho‘l, tog‘, vodiy va to‘qay zonasiga — 1;
 foydalanilmaydigan cho‘l zonasiga — 0,25, tog‘, vodiy va to‘qay zonasiga — 0,5;
 z) dorivor o‘simliklar yetishtirish uchun:
 foydalaniladigan cho‘l, tog‘, vodiy va to‘qay zonasiga — 1,5;
 foydalanilmaydigan cho‘l, tog‘, vodiy va to‘qay zonasiga — 0,75;
 i) ovchilik uchun:
 foydalaniladigan cho‘l, tog‘, vodiy va to‘qay zonasiga — 1;
 foydalanilmaydigan cho‘l, tog‘, vodiy va to‘qay zonasiga — 0,5;
 k) baliqchilik, turizm, agro turizm, ekologik turizm, rekreatsiya, sog‘lomlashtirish, tabiiy resurslar (tuz, tosh, qum, shag‘al, tuproq va boshqa qazilma boyliklar) joylashgan maydonlar, qurilish (chorvachilik, parrandachilik, omborxona, qadoqlash, muzlatkich va hakozo), aholiga pullik xizmat ko‘rsatish (avtoturargoh, avtomobillarga xizmat ko‘rsatish, ishlab chiqarish maqsadlarida) va boshqalar uchun:
 foydalanilmaydigan cho‘l, tog‘, vodiy va to‘qay zonasiga — 2.
 O‘rmon fondi yerlarini ijaraga olgan ijarachilarga qonunchilik hujjatlarida belgilangan tartibda va shartlarda ijara to‘lovining “nol” stavkasi qo‘llanilishi mumkin.
 Qo‘mita Hay’atining qaroriga muvofiq hududning yoki o‘rmon fondi uchastkasining likvidliligidan kelib chiqib, qo‘shimcha ravishda pasaytiruvchi yoki o‘suvchi koeffitsiyent qo‘llanilishi mumkin”.
 5. 38-bandga quyidagi mazmundagi xatboshi qo‘shilsin:
 “Ijara to‘lovidan tushadigan mablag‘larning alohida hisobi yuritiladi hamda mablag‘lar to‘liq yangi o‘rmonzorlar barpo etish tadbirlariga yo‘naltiriladi”.
 6. Ilovadagi “Davlat o‘rmon fondi uchastkalarini ijaraga berish tartibi to‘g‘risidagi nizomga ilova” so‘zlari “Davlat o‘rmon fondi uchastkalarini ijaraga berish tartibi to‘g‘risidagi nizomga 1-ilova” so‘zlari bilan almashtirilsin.
 7. Quyidagi mazmundagi 2-ilova qo‘shilsin: